**Гордеем се с нашето училище**

 Професионална гимназия по икономика и туризъм ,,Алеко Константинов”- Велинград от 27 – 29.03.2019г бе за трети път домакин и организатор на голямо събитие – Регионален кръг на национално състезание за най – добър млад професионалист – готвач, барман, сервитьор и хлебар – сладкар. Представители на 19 професионални гимназии показаха най – доброто от себе си. Като всяко състезание и това предизвика много емоции не само сред участниците, но и сред журито и гостите. Щастливи сме, че нашето училище завоюва две призови места: Второ място в категория ,,Най-добър млад сладкар” за Любомир Гайтанов и Трето място в категория ,,Най – добър млад сервитьор” за Ася Костандовска.

 Всички се погрижихме да превърнем този ден в истински празник на професионализма, приятелството, екипността и отборния дух.

 Младите хора демонстрираха високо ниво и умения на наученото, които ги правят конкурентно способни на европейско ниво. Важни са не толкова отличията, а преживяванията и спомените, които те оставят. За тях допринесоха прекрасните изпълнения на Мариам Маврова, представители на клуб,,Импулс”, Александра Рабчина. Ще добавим и нашите водещи: Фериде Яшар, Ати Црънчева, Димитър Златев и Саня Топчиева. Специални благодарности на всички тях и техните ръководители.

 Като всяко голямо състезание и това имаше своите талисмани – 5 – годишният Калоян и 3 – годишната Лияна , които също дегустираха приготвеното от батковците и каките.

 Заедно учители и ученици дни наред подготвяхме събитието, обсъждахме, вълнувахме се. Удовлетворението от добре свършената работа бе допълнено и от благодарностите, и от високата оценка на участници, гости, жури и на всички, които по някакъв начин бяха станали част от събитието.

 Нетърпеливи сме за нови възможности и предизвикателства!

 Трудно е да бъдат избрани най – добрите от добрите, но журито компетентно и прецизно отличи победителите. Всички те получиха плакети, медали и грамоти от МОН. Специални благодарности отправяме към д-р

Костадин Коев – кмет на Община Велинград и екипа му, които също осигуриха награди и уважиха събитието. Дамите от Лайънс клуб – Велинград винаги са подкрепяли младите хора, техните стремления и изяви. Те също връчиха грамоти и подаръци на победителите.

 Всичко това не би могло да се случи без любезното съдействие, помощта, отзивчивостта и приятелската подкрепа на СХР- Велинград и Западни Родопи; на ръководството, персонала и екипа на Балнео Спа хотел ,,Свети Спас” с прекрасните условия, уюта и гостоприемството.

 Кристина Чолакова – 11д клас

 Виктория Андреева – 11д клас